wickkiey/tamil-wikipedia-chunked huggingface dataset:
# இந்திய சீனப் போர்

## போர் நடக்க காரணமான மற்ற நிகழ்வுகள்

### திபெத்தும் எல்லைத் தகராறும்

அக்சாய் சின் பகுதி இந்தியாவுக்கு சொந்தம் என நேரு அறிக்கை விட்டபோது சீன அரசு அதிகாரிகள் அதை மறுத்து எதுவும் சொல்லவில்லை. 1956ல் சீன அதிபர் சோ என்லாய் இந்திய கட்டுப்பாட்டிலுள்ள பகுதிகளுக்கு தாம் உரிமை கோரப்போவதில்லை என்றார். பின்பு அவர் அக்சய் சீன் சீனாவின் முழு கட்டுப்பாட்டில் உள்ள பகுதி என்பதால் தன் முன்னைய பேச்சு சரி என்று கூறினார். மேலும் அதனை இந்திய பகுதி என தாம் கருதவில்லை என்றும் கூறினார்.  
திபெத்தை தனது நாட்டின் பகுதி என கூறி அதை 1950ல் சீன படைகள் ஆக்கரமித்தது. 1959ல் ஏற்பட்ட திபெத் கிளர்ச்சி தோல்வியில் முடிந்ததால் அப்போதைய தலாய் லாமா இந்தியாவில் அடைக்கலம் புகுந்தார். தலாய்லாமா மற்றும் திபெத்தில் இருந்து வந்தவர்களை இந்தியா ஆதரித்தது சீனாவிற்கு கோபத்தை உண்டாக்கியது.
# இந்திய சீனப் போர்

## இந்திய-சீனா போர் குறித்தான இரகசிய அறிக்கை வெளியீடு

சீனா, இந்தியாவின் அருணாசலப்பிரதேசத்தின் தாவாங் பகுதியில் ஊடுருவல் செய்த செய்தியை, அப்பகுதியில் ஆடு-மாடு மேய்ப்பவர்கள் இந்திய அரசிடம் கூறியும், சீனா இராணுவ நடவடிக்கைகளை உரிய நேரத்தில் முறியடிக்க, இந்தியப் பிரதமர் சவகர்லால் நேரு மற்றும் பாதுகாப்புத் துறை அமைச்சர் வி. கே. கிருஷ்ணமேனன் ஆகியவர்கள் இந்திய இராணுவத்திற்கு ஆணையிட தாமதித்து, மெத்தனமாக இருந்தனர் என்று ஆஸ்திரேலியாவைச் சேர்ந்த ஆண்டர்சன் புரூக்ஸின் இரகசிய அறிக்கையை, 50 ஆண்டுகளுக்குப் பின் ஆஸ்திரேலிய இதழியலாளர் நீவில் மேக்சுவெல் 2013-ஆம் ஆண்டில் வெளியிட்டார்.
# இந்திய சீனப் போர்

## இதனையும் காண்க

- இந்திய-சீன எல்லைப் பிணக்குகள்
# 1 பேதுரு (நூல்)

**1 பேதுரு** அல்லது **பேதுரு எழுதிய முதல் திருமுகம்** (*First Letter [Epistle] of Peter*) என்னும் நூல் கிறித்தவ விவிலியத்தின் இரண்டாம் பகுதியாகிய புதிய ஏற்பாட்டில் இருபத்தோராவது நூலாக அமைந்துள்ளது . மூல மொழியாகிய கிரேக்கத்தில் இந்நூலின் பெயர் Epistole Petrou A (Επιστολή Πέτρου αʹ) எனவும் இலத்தீன் மொழிபெயர்ப்பில் Epistula I Petri எனவும் உள்ளது.  
பழைய தமிழ் மொழிபெயர்ப்பில் இம்மடல் *இராயப்பர் எழுதிய முதல் நிருபம்* என்றிருந்தது.  
இத்திருமுகம் சின்ன ஆசியாவிலுள்ள கிறிஸ்தவ சபைகளுக்கு எழுதப்பட்டது என முதல் வசனத்திலிருந்து அறிகிறோம். அங்கு யூதக் கிறிஸ்தவர்களும் பிற இனத்துக் கிறிஸ்தவர்களும் இருந்திருக்க வேண்டும். வாசகர்களுள் பெரும்பாலோர் ஏழைகளாக இருந்திருக்க வேண்டும். அவர்களிடையே அடிமைகளும் இருந்திருக்க வேண்டும்.
# 1 பேதுரு (நூல்)

## 1 பேதுரு திருமுகத்தின் ஆசிரியர்

திருச்சபைத் தந்தையர் காலத்திலிருந்தே இத்திருமுகம் திருத்தூதரான பேதுருவால் எழுதப்பட்டது என ஏற்கப்பட்டு வந்தது. ஆசிரியரும் தம்மைப் பற்றி "இயேசு கிறிஸ்துவின் திருத்தூதனான பேதுரு" (1 பேது 1:2) என எழுதுகிறார். எனினும் இதனைப் பேதுருவே நேரடியாக எழுதியிருப்பாரா என்னும் கேள்வி எழுகிறது.  
இத்திருமுகம் உயர்ந்த கிரேக்க நடையில் அமைந்துள்ளது; பவுலின் கருத்துகள் பல இதில் பிரதிபலிக்கின்றன. மேலும் திருமுகம் குறிப்பிடுவது போன்ற பெரிய துன்புறுத்தல் பேதுரு வாழ்ந்தபோது இல்லை. இத்திருமுகம் அனுப்பப்பட்ட இடங்களில் (1 பேது 1:1) சிலவற்றிலாவது பேதுரு இறக்குமுன்னே (கி.பி. 64) திருச்சபை தோன்றியிருந்ததா என்பதே கேள்விக்குறியாக உள்ளது.  
எனவே, மாறிவிட்ட ஒரு காலகட்டத்தில் பேதுரு என்ன சொல்லியிருப்பார் என்பதை, அவருடைய சீடர் ஒருவர் அவர் பெயரில் திருமுகமாக எழுதியிருக்கலாம் என அறிஞர் பலர் கருதுகின்றனர். இவ்வாறு இத்திருமுகம் கி.பி. 70-90 ஆண்டுகளில் எழுதப்பட்டிருக்கலாம்.
# 1 பேதுரு (நூல்)

## 1 பேதுரு திருமுகம் எழுதப்பட்ட சூழலும் நோக்கமும்

இத்திருமுகம் எழுத ஏதாவது குறிப்பிட்ட சூழ்நிலை இருந்ததா எனத் தெரியவில்லை. எனினும், துன்புறுத்தப்பட்ட காலத்திலும் சோதனைக் காலத்திலும் கிறிஸ்தவர்களை ஊக்கப்படுத்தவும், தளர்ந்துபோன நம்பிக்கையை மீண்டும் கட்டியெழுப்பவும் இத்திருமுகத்தை எழுதியுள்ளார் எனலாம் (1 பேது 4:12-13).
# 1 பேதுரு (நூல்)

## 1 பேதுரு திருமுகத்தின் உள்ளடக்கம்

இத்திருமுகத்தில் அடங்கியுள்ள முக்கிய கருத்துகள்:  
- கிறிஸ்தவ வாழ்வின் கடமைகள், உண்மையான வாழ்வு, சகோதர அன்பு ஆகியவை வலியுறுத்தப்படுகின்றன (1 பேது 1:1-2:10).  
- கிறிஸ்தவர்கள் பிற இனத்தாருக்கும் அரசு அதிகாரிகளுக்கும், அடிமைகள் தலைவர்களுக்கும், கணவர் மனைவியருக்கும், மனைவியர் கணவர்களுக்கும் செய்ய வேண்டிய கடமைகளை ஆசிரியர் நினைவூட்டுகிறார் (1 பேது 2:11-4:6).  
- கிறிஸ்துவின் இறுதி வருகை பற்றிப் பேசி, விழிப்புணர்வு தேவை என வலியுறுத்துகிறார் (1 பேது 4:7-5:11).
# 1 பேதுரு (நூல்)

## 1 பேதுரு திருமுகத்திலிருந்து சில பகுதிகள்

**1 பேதுரு 2:9-10, 16-17**  
"நீங்கள் தேர்ந்தெடுக்கப்பட்ட வழிமரபினர், அரச குருக்களின் கூட்டத்தினர், தூய மக்களினத்தினர்;  
அவரது உரிமைச் சொத்தான மக்கள்.  
எனவே உங்களை இருளினின்று தமது வியத்தகு ஒளிக்கு அழைத்துள்ளவரின்  
மேன்மைமிக்க செயல்களை அறிவிப்பது உங்கள் பணி.  
முன்பு நீங்கள் ஒரு மக்களினமாய் இருக்கவில்லை;  
இப்பொழுது கடவுளுடைய மக்களாக இருக்கிறீர்கள்.  
முன்பு இரக்கம் பெறாதவர்களாய் இருந்தீர்கள்;  
இப்பொழுதோ இரக்கம் பெற்றுள்ளீர்கள்."  
"நீங்கள் விடுதலை பெற்றுள்ளீர்கள்; விடுதலை என்னும் போர்வையில் தீமை செய்யாதீர்கள்;  
கடவுளுக்கே அடிமைகளாய் இருங்கள்.  
எல்லாருக்கும் மதிப்புக் கொடுங்கள்; சகோதரர் சகோதரிகளிடம் அன்பு செலுத்துங்கள்;  
கடவுளுக்கு அஞ்சுங்கள்; அரசருக்கு மதிப்புக் கொடுங்கள்."  
**1 பேதுரு 3:8-9, 15-17**  
"நீங்கள் எல்லாரும் ஒருமனப்பட்டிருங்கள்.  
பிறரிடம் இரக்கமும் சகோதரர் அன்பும் பரிவுள்ளமும் மனத்தாழ்மையும் கொண்டிருங்கள்.  
தீமைக்குப் பதில் தீமை செய்யாதீர்கள்;  
பழிச்சொல்லுக்குப் பழிச் சொல் கூறாதீர்கள்;  
மாறாக, ஆசி கூறுங்கள்.  
ஏனென்றால் கடவுள் வாக்களித்த ஆசியை உரிமையாக்கிக் கொள்வதற்கே அழைக்கப்பட்டிருக்கிறீர்கள்...  
உங்கள் உள்ளத்தில் கிறிஸ்துவை ஆண்டவராகக் கொண்டு அவரைத் தூயவரெனப் போற்றுங்கள்.  
நீங்கள் எதிர்நோக்கி இருப்பதைக் குறித்து யாராவது விளக்கம் கேட்டால்  
விடையளிக்க நீங்கள் எப்பொழுதும் ஆயத்தமாய் இருங்கள்.  
ஆனால், பணிவோடும் மரியாதையோடும் விடை அளியுங்கள்.  
உங்கள் மனச்சான்றும் குற்றமற்றதாயிருக்கட்டும்.  
அப்பொழுது உங்கள் கிறிஸ்தவ நன்னடத்தையைப் பழிக்கிறவர்கள்  
உங்களை இழிவாகப் பேசியதைக் குறித்து வெட்கப்படுவார்கள்.  
ஏனெனில், தீமை செய்து துன்புறுவதை விட,  
கடவுளுக்குத் திருவுளமானால், நன்மை செய்து துன்புறுவதே மேல்."
# 1 பேதுரு (நூல்)

## 1 பேதுரு திருமுகத்தின் உட்பிரிவுகள்

</div>  
| பொருளடக்கம் - பகுதிப் பிரிவு | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1. முன்னுரை (வாழ்த்து) | 1:1-2 | 442 |  |
| 2. கிறிஸ்தவ அழைப்பும் பொறுப்பும் | 1:3-2:10 | 442-444 |  |
| 3. குடும்பத்திலும் சமூகத்திலும் கிறிஸ்தவ நடத்தை | 2:11-4:11 | 444 - 447 |  |
| 4. துன்புறுத்தப்படுவோருக்கு அறிவுரை | 4:12 - 5:11 | 447 - 448 |  |
| 5. முடிவுரை (இறுதி வாழ்த்து) | 5:12-14 | 448 | } |
# போலியோ சொட்டு மருந்து முகாம்

இந்தியாவில் ஐந்து வயதிற்குட்பட்ட குழந்தைகளுக்கு போலியோ நோய் வராமல் தடுப்பதற்கான சொட்டு மருந்து அளிக்கும் திட்டம் அனைத்து மாநிலங்களிலும், இந்திய ஆட்சிப்பகுதிகளிலும் செயல்படுத்தப்பட்டு வருகிறது. இந்த இலவச சொட்டு மருந்து அளிக்கும் திட்டத்தை குறிப்பிட்ட நாளில் மாநில அரசுகள் அல்லது ஆட்சிப் பகுதி நிர்வாகங்கள் செயல்படுத்துகின்றன. மருத்துவமனைகள், ஆரம்ப சுகாதார நிலையங்கள், சத்துணவு மையங்கள், பள்ளிகள், பேருந்து நிலையம், தொடருந்து நிலையம், விமான நிலையம், வழிபாட்டுத் தலம், பொதுமக்கள் அதிகம் கூடும் முக்கிய இடங்கள் போன்ற பகுதிகளில் இதற்கான சிறப்பு மையங்கள் அமைக்கப்பட்டு குழந்தைகளுக்குப் போலியோ சொட்டு மருந்து அளிக்கும் திட்டம் நடைமுறைப்படுத்தப்படுகிறது. இதனைப் **போலியோ சொட்டு மருந்து முகாம்** என அழைக்கின்றனர். இந்தப் போலியோ சொட்டு மருந்து முகாம் தமிழ்நாட்டில் 40 ஆயிரத்து 399 மையங்களில், சுமார் 2 லட்சம் ஊழியர் மற்றும் தன்னார்வலர்கள் உதவியுடன் செயல்படுத்தப்படுகிறது. இந்த மையங்கள் மற்றும் பணியாளர்கள் எண்ணிக்கை ஒவ்வொரு ஆண்டும் மாறுபடக்கூடும்.
# சிவப்பிரகாசப் பெருந்திரட்டு

**சிவப்பிரகாசப் பெருந்திரட்டு** என்பது கி.பி 16 ம் நூற்றாண்டில் சொரூபானந்தர் அவர்களால் தொகுக்கப்பட்ட ஒரு தமிழ் திரட்டு நூல் ஆகும். இந்த நூல் அத்வைதக் தத்துவக் கருத்துக்களை எடுத்துரைக்கின்றன. இத் திரட்டு நூல் கலைக்கட்டளை, அனுபவக் கட்டளை என இருபெரும் பிரிவுகளைக் கொண்டவை.
# புறத்திரட்டு

**புறத்திரட்டு** அல்லது நீதித்திரட்டு அல்லது பிரசங்காபரணம் என்பது ஒரு தமிழ் திரட்டு நூல். இது 15 ம் நூற்றாண்டில் திரட்டப்பட்டது. இந்த நூலில் 1570 செய்யுள்கள் உள்ளன. இதில் மறைந்து போன பல நூல்கள் பற்றிய விபரங்கள் உள்ளன. 1938இல் வையாபுரிப்பிள்ளை இந்த நூலைப் அச்சில் பதிப்பித்தார்.  
இதில் உள்ள பாடல்களில் பதினெண்கீழ்க்கணக்குச் செய்யுட்களுக்குச் சிறந்த பாடம் கிடைத்ததால் “இது எனக்குக் கண்ணைக் கொடுத்த நூல்” என உ. வே. சாமிநாதையர் குறிப்பிட்டுள்ளார்.
# தமிழ் நாவலர் சரிதை

**தமிழ் நாவலர் சரிதை** என்பது 17 ம் நூற்றாண்டில் தொகுக்கப்பட்ட ஒரு தமிழ் திரட்டு நூல் ஆகும்.  
51 புலவர்களின் வலாற்றை இது கூறுகிறது. காப்புச் செய்யுள் 3 உள்பட 269 பாடல்கள் இதில் உள்ளன. தொகுத்தவர் யார் என்பது தெரியவில்லை. பாடல்களும், அவற்றைப் பற்றிய கொளுக் குறிப்புகளும் இதில் உள்ளன. ஔவை சு துரைசாமிப் பிள்ளை உரை ஒன்று பட-அச்சு உருவில் தளத்தில் உள்ளது.
# தமிழ் நாவலர் சரிதை

## காப்புச் செய்யுள்கள்

இந்த வரலாற்று நூலைத் தொகுத்தவர் தன் நூல் இனிதே நிறைவேற விநாயகப் பெருமானை வாழ்த்தும் மூன்று பாடல்களைப் பாடி முதலில் காப்புச் செய்யுளாக அமைத்துள்ளார்.
# தமிழ் நாவலர் சரிதை

## பாடல்கள்

பாடல்கள் பெரும்பாலும் பிற்காலக் கவிஞர்களால் பாடப்பட்டவை. குறுந்தொகை புறநானூறு, திருவள்ளுவ மாலை, பதினோராம் திருமுறை முதலான நூல்களில் காணப்படும் பாடல்களும் இத் தொகுப்பில் இடம் பெற்றுள்ளன. புலவர்களின் பெயர்கள் ஒன்றாக இருத்தலால், காலக் கண்ணணோட்டம் இல்லாமல் அவை இணைக்கப்பட்டுள்ளன. இதனை ஔவை துரைசாமிப் பிள்ளை தம் உரையில் ஆங்காங்கே குறிப்பிட்டுள்ளார்.
# தமிழ் நாவலர் சரிதை

## புலவர்கள்

புலவர்களின் வரலாறு இந்த நூலில் குறிப்பிடப்பட்டுள்ளது. புலவர்கள் பாடிய பாடல்களும், நிகழ்வுகளும் இதில் குறிப்பிடப்பட்டுள்ளன. இது கூறும் 51 புலவர்களின் பெயர்களை இங்கு அகர வரிசையில் காணலாம்.  
1. அந்தகக் கவி வீரராகவ முதலியார்
1. அம்மைச்சி
1. இரட்டையர்
1. இறையனார் - சிவபெருமான்
1. உண்ணாமுலை எல்லப்ப நயினார்
1. உத்தர நல்லூர் நங்கை
1. ஏகம்பவாணன்
1. ஒட்டக்கூத்தர்
1. ஒரு தாதி
1. ஒரு புலவன்
1. ஔவையார்
1. கண்டியதேவன்
1. கச்சியப்பன்
1. கச்சிராயன்
1. கபிலர்
1. கம்பர்
1. கவிராசபிள்ளை
1. காளமேகப் புலவர்
1. குடிதாங்கி
1. குமார சரசுவதி
1. குருநமச்சிவாயர்
1. கோடைச் சிவந்தான் புலவன்
1. கோவூர் கிழார்
1. சங்கத்தார்
1. சத்திமுற்றப் புலவர்
1. சயங்கொண்டார்
1. சாத்தந்தையார்
1. சேரமான் கணைக்கால் இரும்பொறை
1. சோழனும் தேவியும்
1. சோழன் புலவன்
1. தத்துவப் பிரகாசர்
1. திருவள்ளுவர்
1. திருவாரூர் நாகரச நம்பி
1. தொல்காப்பிய தேவர்
1. நக்கீரர்
1. நாமகள் - கடவுள்
1. பரமேசுரப் புலவர்
1. பாண்டியன் தலையாலங்கானத்துச் செரு வென்ற நெடுஞ்செழியன்
1. பாண்டியன் தேவி
1. பாண்டியன் புலவன்
1. பாண்டியன்
1. பிராமணப் பிள்ளையன்
1. புகழேந்தி
1. புங்கனூர் கிழவன்
1. பெருந்தலைச் சாத்தனார்
1. பொய்யாமொழியார்
1. முருகவேள் - கடவுள்
1. முனையதரையன்
1. மூவேந்தர்
1. வாயற்பதி வடுகன்
1. விண்ணன்
# ஹாக்கி இந்தியா

**ஆக்கி இந்தியா** என்பது, இந்தியாவில் வளைத்தடிப் பந்தாட்ட விளையாட்டின் இரண்டு ஆளுமைக் குழுக்களில் ஒன்றாகும். மற்றொரு ஆளுமைக்குழு இந்திய வளைதடிப்பந்தாட்டக் கூட்டமைப்பு ஆகும். இந்திய வளைதடிப்பந்தாட்டப் பேரவையின் செயலாளர் லஞ்சம் வாங்கியது கண்டுபிடிக்கப்பட்டதை அடுத்து, இந்திய ஒலிம்பிக் சங்கம் இந்திய வளைதடிப் பந்தாட்டக் கூட்டமைப்பை இடைநிறுத்தம் செய்து இந்திய விளையாட்டுத்துறை அமைச்சகத்தின் ஆதரவில் ஆக்கி இந்தியா என்ற ஆளுமைக்குழுவை உருவாக்கியது. அதே தீர்ப்பில், தில்லி உயர் நீதிமன்றம் இந்திய விளையாட்டுத்துறை அமைச்சகம் தந்த ஆக்கி இந்தியாவுக்கான ஆளுமை அங்கீகாரத்தைப் பற்றி எதுவும் சொல்லாததால் இந்திய விளையாட்டுத்துறை அமைச்சகம், ஆக்கி இந்தியா, இந்திய வளைதடிப்பந்தாட்ட பேரவை இரண்டையும் தேசிய விளையாட்டு பேரவைகளாக ஏற்றது.
# ஹாக்கி இந்தியா

## அங்கீகாரம்

ஆயினும், சர்வதேச வளைதடிப் பந்தாட்டப் பேரவை இந்திய வளைதடிப் பந்தாட்ட பேரவையின் அங்கீகாரத்தை நிராகரித்து, ஆக்கி இந்தியாவை ஏற்றுக் கொண்டுள்ளது. இதைத் தொடர்ந்து, ஆக்கி இந்தியா, வளைதடிப் பந்தாட்ட பெண்கள் உலகக் கோப்பை, மற்றும் காமன்வெல்த் விளையாட்டுப் போட்டிகளுக்கு உச்ச நீதிமன்ற ஆணைக்கு இணங்க இந்திய தேசிய வளைதடிப் பந்தாட்ட அணிகளைத் தேர்வு செய்தது.
# ஹாக்கி இந்தியா

## இதனையும் காண்க

- இந்திய தேசிய வளைதடிப் பந்தாட்ட அணி
- இந்திய தேசிய மகளிர் வளைதடிப் பந்தாட்ட அணி
- இந்திய வளைதடிப்பந்தாட்டக் கூட்டமைப்பு
# குருஞான சம்பந்தர்

கோபுர வாயிலில் **குருஞான சம்பந்தர்** ஓவியம்]]  
**குரு ஞான சம்பந்தர்** அல்லது **குருஞான சம்பந்த தேசிய சுவாமிகள்** என்பவர் 16 ம் நூற்றாண்டில் திருவில்லிபுத்தூரில் பிறந்து திருவாரூரில் வாழ்ந்த ஒரு சைவ குருமாரும், தமிழ் அறிஞரும் ஆவார்.  
இவரது காலம் கி.பி.1550 ~ கி.பி.1575 ஆகும்.
# குருஞான சம்பந்தர்

## வரலாறு

### இளமைக் காலம்

தமிழ்நாட்டிலுள்ள வில்லிப்புத்தூரில் சுப்பிரமணியம் - மீனாட்சி எனும் தம்பதிகளுக்கு மகனாக குருஞான சம்பந்தர் பிறந்தார். இவரது இயற்பெயர் *ஞானசம்பந்தன்* என்பதாகும். பெற்றோருடன் மதுரை மீனாட்சியம்மன் சுந்தரேசுவர் கோவிலுக்கு சென்றவர், அங்கேயே பெற்றோரின் அனுமதியுடன் தங்கினார்.
# குருஞான சம்பந்தர்

## வரலாறு

### குருவைப் பெறுதல்

ஒரு நாள் லிங்க பூசை செய்ய விரும்பியவருக்கு இறைவன் பொற்றாமரைக் குலத்திலிருந்து லிங்கம் பெற வழிவகை செய்தார். அந்த லிங்கத்தினை பூசை செய்வதற்கு குருவிடம் தீட்சை பெறுதல் வேண்டுமென எண்ணினார். அன்று இரவு கனவில் வந்த இறைவன், திருவாரூர் ஞானப்பிரகாசரிடம் சீடனாக சேர வலியுருத்தினார்.  
இறைவனின் ஆலோசனைப்படி ஞானப் பிரகாசரை குருவாக ஏற்று சைவத்தினைக் கற்றார்.
# குருஞான சம்பந்தர்

## வரலாறு

### குருவாகுதல்

ஞானப் பிரகாசர் அர்த்தசாமப் பூசை முடியும் வரை கோவிலிருந்து இருந்து பின் வீடு திரும்புவதை வழக்கமாகக் கொண்டிருந்தார். ஒரு முறை அவருக்கு வழிகாட்ட தீப்பந்தம் ஏந்தும் இளைஞன் வராமல் போக அப்பொறுப்பினை ஞானசம்பந்தர் ஏற்றார். அதனை மறந்த ஞானப் பிரகாசர் வீடு திரும்பியதும், தீப்பந்தம் ஏந்திவந்த ஞானசம்பந்தரை வெளியே நிற்கும்படி கூறிவிட்டு வீட்டிற்குள் சென்று விட்டார். இரவு மழைப் பெய்தாலும் அவ்விடம் விட்டு நகராது நின்றார். அவர் ஏந்தியிருந்த தீப்பந்தம் அணையாது இருந்தது.  
மறுநாள் ஞானப் பிரகாசரின் மனைவி மழையில் நனைந்து தீப்பந்தம் ஏந்தியவாறே நின்றிருக்கும் ஞான சம்பந்தரைக் கண்டு வியந்து ஞானப் பிரகாசரிடம் கூறினார். இறைவனின் அருளைப் பெற்றவர் ஞான சம்பந்தர் என்று உணர்ந்த குருப் பிரகாசர், இனி ஞான சம்பந்தர் குருவாக இருந்து மக்கள் தொண்டாற்றும் படி வாழ்த்தியனுப்பினார்.
# குருஞான சம்பந்தர்

## வரலாறு

### குருஞான சம்பந்தர்

ஞான சம்பந்தர் மக்களுக்கு சைவ சமயத்தினை போதித்தார். பிறகு தர்மபுரத்தில் சைவ மடத்தினை அமைத்து மக்களுக்குத் தொண்டாற்றினார். இது *தருமையாதீனம்* என்று அழைப்பட்ட தருமபுர ஆதினமாகும். தர்மபுரத்திலேயே தொண்டாற்றி மறைந்தார்.
# குருஞான சம்பந்தர்

## குரு தீட்சை

இவர் கமலை ஞானப்பிரகாசரிடம் சீடராக சேர்ந்து தீட்சை பெற்றார்.
# அம்பிகாபதிக் கோவை

**அம்பிகாபதிக் கோவை** என்பது கோவை சிற்றிலக்கிய வடிவில் அமைந்த ஒரு தமிழ் இலக்கியம் ஆகும். இதில் 32 இயல்கள் உள்ளன.  
அம்பிகாப்பதிக்கோவை என்பது அகப்பொருள் நுழையாத, சிறப்பிக்கப்படுபவர் பெயர் இல்லாமல் பாடப்பட்டுள்ள கோவை நூல். இதன் ஆசிரியர் அம்பிகாபதி.
- அம்பிகாபதியின் தந்தை தமிழில் இராமாயணம் பாடிய கம்பர் எனக் காட்டும் கதை ஒன்று உண்டு.
- தண்டியலங்காரம் பாடிய இலக்கணப்புலவர் தண்டியின் தந்தை என ஒரு ஆய்வு முடிவு கூறுகிறது.
இந்த நூல் பாடல்-தலைவனின் பெயர் கொண்டு அமையாமல் ஆசிரியரின் பெயர்பூண்டு விளங்குகிறது.
# அம்பிகாபதிக் கோவை

## கம்பன் மகன் கதை

;நிகழ்வு
குலோத்துங்க சோழனின் அவைக்களப் புலவர் கம்பர். இராமாயண அரங்கேற்றத்துக்குப் பின் சோழன் கம்பனுக்கு விருந்து வைத்தான். விருந்துக்குக் கம்பன் மகன் அம்பிகாபதியையும் அழைத்திருந்தான். அரசன் தன் மகளைக்கொண்டு விருந்து பரிமாறச் செய்தான். அம்பிகாபதி அவளைக் கண்டதும் காம வயப்பட்ட பாடல் ஒன்றைப் பாடத் தொடங்கினான்.
:இட்டடி நோவ எடுத்தடி கொப்புளிக்க
:வட்டில் சுமந்து மருங்கசைய
என்று தொடங்கியதும் கம்பன் தன் மகன் நிலையை உணர்ந்துகொண்டான். அரசன் உணருமுன் அதனை மறைக்க எண்ணிய கம்பன் பின் இரண்டு அடிகளைத் தான் பாடிப் பாடலை முடித்தான். கம்பன் பாடிய பின் இரண்டு அடிகள்
: - கொட்டிக்
:கிழங்கோ கிழங்கென்று கூறுவாள், எந்தை
:வழங்கோசை வையம் பெறும்.
என்றாலும் அரசன் புரிந்துகொண்டான். காதல் சுவை புலப்படாமல் அம்பிகாபதி 100 பாடல்கள் பாடினால் கம்பன் கூற்று உண்மை எனவும், பாடாவிட்டால் அம்பிகாபதியின் தலை துண்டிக்கப்படும் என்றும் ஆணையிட்டான். அம்பிகாபதி ஒப்புக்கொண்டு மறுநாள் அரவையில் காதல்சுவை கலக்காத கட்டளைக் கலித்துறைப் பாடல்களைப் பாடினான். அவன் பாடியதை உப்பரிகையின்மேல் மறைவாக இருந்து பார்த்துக்கொண்டிருந்த இளவரசி 99 பாடல் முடிந்ததும், காப்புச் செய்யுளையும் சேர்த்து எண்ணி 100 பாடல் முடிந்துவிட்டதாகக் கருதி மறைவிடத்திலிருந்து வெளிவந்தாள். அவளைக் கண்ட அம்பிகாபதி 100 பாடல் முடிந்துவிட்டதாகத் தானும் கருதி 100ஆவது பாடலை அவள்மீது பாடிவிட்டான். அந்தப் பாடல்.
: சற்றே பருத்த மனமே குலுங்கத் தரளவடம்
: துற்றே அசையக் குழைஊசல் ஆட துவர்கொள்செவ்வாய்
: நற்றேன் ஒழுக நடனசிங் கார நடையழகின்
: பொற்றேர் இருக்கத் தலையலங் காரம் புறப்பட்டதே.
அரசன் அம்பிகாபதியின் தலையை வெட்ட ஆணையிட்டான். கம்பன் மன்னித்தருளும்படி மன்றாடினான். அரசன் கேட்க வில்லை. அம்பிகாபதியின் தலை துண்டிக்கப்பட்டது. சினம் கொண்ட கம்பன் சோழர் குலம் அழிந்துபோகும்படி சாபமிட்டுப் பாடினான். அந்தப் பாடல்:
:வில்லம்பு சொல்லம்பு மேதினியில் ரெண்டுண்டு
:வில்லம்பில் சொல்லம்பே மேலதிகம் – வில்லம்பு
:பட்டதடா என்மார்பில் பார்வேந்தா நின்குலத்தைச்
:சுட்டதடா என்வாயிற் சொல்.
- இந்தப் பாடலில் வரும் ‘ரெண்டு’ என்னும் சொல்லும், பாடல் நடையும் இது கம்பராமாயணத் தமிழ் அன்று என்பதைத் தெளிவாக்கும். எனவே இதனைக் கதை புனையக் கட்டிய பாடல் என்க.
- குலோத்துங்கன் மகனான இராசராசன் ஆட்சிக்குப் பின்னர் மகன் அரசாளும் நேர் அரசபரம்பரை அறிபட்டுப் போனாலும் 100 ஆண்டுகள் கழிந்த பின்னரே 1279-ல் சோழர் ஆட்சி முடிவுக்கு வந்தது,
# அம்பிகாபதிக் கோவை

## அம்பிகாபதி தண்டியின் தந்தை

கோவை பாடிய அம்பிகாபதி, தண்டியலங்காரம் செய்த தண்டியின் மகன் என மு. அருணாசலம் சான்றுகளுடன் நிறுவுகிறார். அவர் காட்டும் சான்றுகள்:
- தண்டியலங்காரம் சிறப்புப்பாயிரம்
- தண்டியலங்காரம் நூற்பா 95 உரை காட்டும் மேற்கோள் பாடல்
# அம்பிகாபதிக் கோவை

## அம்பிகாபதிக்கோவை பாடல்

- எடுத்துக்காட்டு
1
:கறியுறு சாரல் களியுறு தோகைக் கணநடஞ்செய்
:வெறியுறு சோலை விழைவுற நீடில் வெருவுறுமான்
:மறியுறு செங்கண் மதுமலர்க் கோதை நொதுமலர்வந்(து)
:அறியுறக் கூடுமென் றோதிரு மேனி அழுங்குவதே. (கோவை பாடல் எண் 11)
2
:களிதங்கு தோகைக் கணம்நடம் ஆடக் கரங்கருவி
:அளிதங்கு சோலை அருவரை நாட, அளிபைங்கிள்ளை
:விளிதங்கு தண்புன வேங்கையும் பூத்தது விண்ணிடைநின்(று)
:ஒளிதங்கு திங்களும் நீர்கொண்ட கேண்மையும் ஊர்கொண்டதே
- இந்த நூலின் காலம் 12ஆம் நூற்றாண்டு. (கோவை பாடல் எண் 265)
# அம்பிகாபதிக் கோவை

## கருவிநூல்

- மு. அருணாசலம், தமிழ் இலக்கிய வரலாறு, பன்னிரண்டாம் நூற்றாண்டு, பாகம் 2, 2005
- மு. அருணாசலம் 1898 அரிக்கரையர் அம்பிகாபதிக்கோவை மூலமும் குறிப்புரையும், பதிப்புக்கு ஆராய்ச்சியுரை பதிப்பு, 1944
# அரிசமய தீபம்

**அரிசமய தீபம்** என்பது 18 ம் நூற்றாண்டில் விருத்தப் பாக்களால் எழுதப்பட்ட ஒரு தமிழ் இலக்கிய நூல் ஆகும். இந்த நூல் வைணவ சமய அடியார்களாகிய ஆழ்வார்கள், ஆசாரியர்கள் ஆகியோரின் வரலாற்றைக் கூறுகிறது. இந்த நூலை கீழையூர்ச் சடகோபதாசர் என்ற புலவர் இயற்றினார். இது பதினான்கு சருக்கங்களைக் கொண்டுள்ளது. அவை பின்வருமாற  
- பரமபதச் சருக்கம்
- ஆதி யோகிச் சருக்கம்
- பத்தி சாரச் சருக்கம்
- பராங்குசச் சருக்கம்
- குலசேகரச் சருக்கம்
- பதுமைச் சருக்கம்
- முனிவாகனச் சருக்கம்
- விப்பரநாராயணச் சருக்கம்
- பட்டநாதச் சருக்கம்
- கோதைச் சருக்கம்
- பரகாலச் சருக்கம்
- நாதமுனிச் சருக்கம்
- யாமுநச் சருக்கம்
- இராமானுசச் சருக்கம்
# நம்பூதிரி

**நம்பூதிரி** (*Nambudiri*) அல்லது நம்போதிரிகள் என்பது இந்திய மாநிலமான கேரளாவில் பரவலாகக் காணப்படும் ஓர் மலையாள பிராமண சாதியாகும்.
பாரம்பரிய நிலப்பிரபுத்துவ உயரடுக்காக, 1957-இல் தொடங்கும் கேரள நில சீர்திருத்தங்கள் வரை மலபார் பகுதியில் நிலத்தின் பெரும்பகுதியை இவர்கள் வைத்திருந்தனர். வேத சடங்கு, மரபுவழி பாரம்பரியத்தை கடைபிடிப்பது போன்ற தனித்துவமான நடைமுறைகளுக்கு இவர்கள் குறிப்பிடப்பட்டுள்ளனர். மதம், அரசியல், சமூகம், பொருளாதாரம், கேரளக் கலாச்சாரம் போன்ற எல்லா விஷயங்களிலும் இவர்களின் ஆதிக்கம் காணப்பட்டதென வரலாற்றுப் பேராசிரியரான *சிரியாக் புல்லபில்லி* குறிப்பிடுகிறார்.
# நம்பூதிரி

## வரலாறு

இவர்கள் திராவிடப் பிராமணர்களில் மலையாளம் பேசும் வகையினர் என்று கூறப்படுகிறது.
பண்டைய புராணங்களின்படி பரசுராமரின் ஆணைப்படி நம்பூதிரி அந்தணர்கள் நர்மதை ஆறு, காவேரி ஆறு, மற்றும் கிருஷ்ணா ஆறு ஓடும் பகுதிகளிலிருந்து கேரளாவிற்கு குடிபெயர்ந்தவர்கள். இந்த புராணத்தின் படி, பரசுராமர் தனது கோடரியை கடலில் எறிந்தபோது இப்பகுதி உருவாக்கப்பட்டது. கேரளாவின் இன்றைய பகுதி ஒரு காலத்தில் சேர வம்சத்தால் ஆளப்பட்டது என்பது தெரிந்திருந்தாலும், அதன் ஆரம்பகால இனவியல் குறித்து சிறிய தகவல்கள் உள்ளன. தமிழ் நாட்டில் பிராமண இருப்பு சங்க காலம் முதல் சான்றளிக்கப்படுகிறது. நம்பூதிரிகள் முன்குடுமி வைத்துள்ளா பர்வாசிக் பிராமணர்கள் என்ற உண்மையின் அடிப்படையில், இவர்களின் சந்ததியினர், களப்பிரர் காலத்தில் போது மலபார் பகுதியின் மேற்கு நோக்கி நகர்ந்தனர்.
என டி. பி. மகாதேவன் என்ற வரலாற்றாசிரியர் குறிப்பிடுகிறார். இது பிற்கால அபராசிகா பிராமணரிடமிருந்து (பின்குடுமி) தென்னிந்தியாவுக்கு குடியேறிய தமிழ் ஐயர்கள் போன்றவர்களிடமிருந்து அவர்களை வேறுபடுத்துகிறது. வரலாற்றாசிரியர் டி. பி. மகாதேவனின் கூற்றுப்படி, நம்பூதிரிகள் மகாபாரதத்தின் ஆரம்பகால மறுசீரமைப்பை அவர்களுடன் கொண்டு வந்தனர். இது காவியத்தின் மலையாள மொழி பதிப்பின் அடிப்படையாக அமைந்தது.  
மானுடவியலாளர்கள் *ஹெய்க் மோஸர்*, *பால் யங்கர்* போன்றவர்கள், நம்பூதிரி பிராமண இருப்பை 9 ஆம் நூற்றாண்டுக்கு முந்தி குறிப்பிடுகின்றனர். ஆளும் அரச குடும்பங்கள் இவர்களுக்கு வழங்கிய நிலங்களின் மானியங்களால் சான்றளிக்கப்பட்டது. வரலாற்றாசிரியர் ரூமிலா தாப்பரின் கூற்றுப்படி, உள்ளூர் மன்னர்களும் தலைவர்களும் இவர்களுக்கு வரி விலக்கு அளிக்கப்பட்ட நில மானியங்களை வழங்குவதன் மூலம் இவர்களை இப்பகுதிக்கு செல்ல ஊக்குவிக்கப்பட்டனர். வேதப் பள்ளிகள் இராணுவக் கல்விக்கூடங்களாக மாற்றப்பட்டபோது சோழர்களுக்கும், சேர வம்சங்களுக்கும் இடையிலான போர்களின் போது ஆட்சியாளர்களுக்கு உதவுவதன் மூலம் இவர்கள் நிலத்தைப் பெற்றனர். மேலும்,பிராந்தியத்தின் சமூக-பொருளாதார வாழ்விலும் தங்கள் செல்வாக்கை மேம்படுத்தினர்.
# நம்பூதிரி

## ஆரம்பகால வரலாறு

ஜென்மி முறையின் கீழ் விவசாய நிலங்களின் மேல் இவர்களின் உரிமை பல நூற்றாண்டுகளாக அதிகரித்து வந்துள்ளது..மோஸர் மற்றும் யங்கரின் கூற்றுப்படி, "நில உரிமையாளர் கோயில்களை நிறுவி, சாதி விதிகளை மக்களுக்கு கற்பித்தனர்". நம்பூதிரிகள் பிராமணரின் சமசுகிருதத்தையும் உள்ளூர் தமிழ் மொழியையும் கலப்பதன் காரணமாக, அடிப்படையில் ஒரு திராவிட மொழியான மலையாளத்தின் மீதான சமசுகிருத செல்வாக்குக்கு நம்பூதிரிகள்தான் காரணம் என்று விவரிக்கப்பட்டுள்ளது.  
இடைக்கால கேரளா ஒரு சிறிய மக்கள் குழுவாக வகைப்படுத்தப்பட்டுள்ளது. இது அனைத்து கோயில்களுக்கும், அவற்றின் துணை கிராமங்களுக்கும் சொந்தமான நம்பூதிரிகளால் ஆதிக்கம் செலுத்தப்பட்டது. சம்பந்தம் நடைமுறையின் மூலம் நம்பூதிரிகள் ஆளும் வர்க்கத்துடன் செல்வாக்கு செலுத்தினர். அங்கு இளைய நம்பூதிரிகள் சத்திரிய பெண்கள் அல்லது நாயர் சாதியின் உயர் பிரிவுகளைச் சேர்ந்த பெண்களுடன் உறவு கொண்டிருந்தனர். இத்தகைய உறவு மூலம் பிறக்கும் குழந்தைகள் நம்பூதிரிகளாக கருதப்படவில்லை. ஆனால் அவர்களின் திருமண வம்சாவளியின் ஒரு பகுதியாகும். வரலாற்றாசிரியர் ஈ.கே.பிள்ளை 1100களில் இருந்த நம்பூதிரிகள் இப்பகுதியில் முந்தைய ஆணாதிக்க சமூகங்கள் மீது தாய்வழி உறவு முறையில் பலகணவர் மணத்தை அமல்படுத்தியதாகக் கூறினாலும், சமூகவியலாளர் *இராண்டால் காலின்ஸ்* அத்தகைய மாற்றம் சுமத்தப்படுவது சாத்தியமில்லை என்று கருதுகிறார்.  
1. இருக்கு வேதம்: இந்தியா முழுவதற்கும் ஒரே ஒரு மறுசீரமைப்பு ஆகும். நம்பூதிரிகள் ஆசுவலாயன சூத்திரத்தையும், கல்ப சூத்திரத்தையும் பின்பற்றுகிறார்கள். நம்பூதிரிகளிடையே கௌசுடாக்கி பாரம்பரியம் என்று அழைக்கப்படும் பிந்தையது அவர்களுக்குள் மட்டுப்படுத்தப்பட்டுள்ளது.
1. யசுர் வேதம் பௌதயனா, வதுலா மற்றும் அக்னிவேசிய வேத சூத்திரங்களுடன் கூடிய தைத்திரியச் சடங்குகள் நடத்தப்பட்டது.
1. சாம வேதம் ஜைமினிய மறுசீரமைப்பில் சில இடங்களில் சியா பிராமணர்களிடையே மட்டுமே காணப்படுகிறது.
# நம்பூதிரி

## ஆரம்பகால வரலாறு

### அக்னிகாயனம்

அக்னிகாயனாவின் (நெருப்பின் பலிபீடம்) பண்டைய வேத சடங்கு, இது 12 நாள் காலப்பகுதியைக் கொண்டுள்ளது. பெடரிக்கு இசுட்டால், இராபர்ட் கார்ட்னர் ஆகியோர் இதை பழமையான சடங்குகளில் ஒன்று என்று கூறுகின்றனர். இச்சடங்கு நம்பூதிரி பிராமணர்களால் குறைந்தபட்சம் 1975 வரை பராமரிக்கப்பட்டது. இது பெரும்பாலும் இந்தியாவில் வேறு எங்கும் இல்லாதிருக்கலாம், மாற்றத்திற்கான சமூகத்தின் எதிர்ப்பின் அறிகுறியாகவும் இருக்கலாம். இது ஆந்திராவில் தொடர்ந்து செய்யப்படுகிறது எனவும், மேலும் பல நூற்றாண்டுகளாக உள்ளது என்றும் டேவிட் நைப் என்பவர் குறிப்பிடுகிறார்.
# நம்பூதிரி

## உள்ளூர் கலாச்சாரம்

### உடை

பாரம்பரியமாக, இவர்கள் உள்ளூரில், தோத்தி (அல்லது தோர்த்துமுண்டு) என்று அழைக்கப்படும் இடுப்பைச் சுற்றி ஒரு எளிய துணியை அணிந்தார்கள். இவர்கள் பயணிக்க வேண்டியிருந்தபோது, இரண்டு துணிகளை உடன் எடுத்துச் சென்றனர்.  
நம்புதிரிகள் தமிழ்நாட்டின் தீட்சிதர்களைப் போல முன்பக்கத்தில் தங்கள் பாரம்பரிய தலைமுடியை முன்குடுமியாக வைத்திருந்தனர்.
# நம்பூதிரி

## உள்ளூர் கலாச்சாரம்

### திருமணப் பழக்க வழக்கங்கள்

நம்பூதிரி பிராமணக் குடும்பங்கள் இந்தியாவில் பிற இடங்களில் உள்ள பிராமண சமூகங்களை விட பலகணவர் திருமணத்தை மிகவும் கடுமையாகக் கடைப்பிடித்தன. இந்த வழக்கத்தின் கீழ், மூத்த மகன் மட்டுமே நம்பூதிரி பெண்ணை திருமணம் செய்து கொள்ள முடியும். இதனால் குடும்ப சொத்துக்கு ஒரு வாரிசை உருவாக்க முடியும். இளைய மகன்கள் பிராமணரல்லாத பெண்களுடனான சம்பந்தம் உறவுகளுக்கு மட்டுப்படுத்தப்பட்டனர். இவர்களை நம்புதிரிகள் தங்களின் ஆசை நாயகிகளாகக் கருதினர். இவர்களின் சந்ததியினருக்கு மரபுரிமை இல்லை.
# நம்பூதிரி

## உள்ளூர் கலாச்சாரம்

### கூடியாட்டம்

கேரளாவை பூர்வீகமாகக் கொண்ட கூடியாட்டம் என்று அழைக்கப்படும் சமசுகிருத நாடக வடிவம் பாரம்பரியமாக நம்பூதிரிகளால் ஆதரிக்கப்பட்டது.
# கோவில் நுழைவு ஆணை

**கோவில் நுழைவு ஆணை** என்பது 1936ஆம் ஆண்டில் திருவிதாங்கூர் சமஸ்தானத்தில் இயற்றப்பட்ட ஒரு சட்டம் ஆகும். இந்த சட்டத்தினால் தாழ்த்தப்பட்ட தலித் மக்கள் கோவில்களுக்குள் நுழைய இருந்த தடைகள் நீக்கப்பட்டன. இந்த நாளைக் கேரள அரசாங்கம் சமுக சீர்திருத்த நாளாக கொண்டாடி வருகிறது.
# ஐரோப்பிய துடுப்பாட்ட அவை

**ஐரோப்பிய துடுப்பாட்ட அவை **(European Cricket Council (ECC)) ஐரோப்பாவில் துடுப்பாட்டத்தை மேற்பார்வையிடுகின்ற ஓர் பன்னாட்டு அமைப்பு. இருப்பினும் தேர்வுத் துடுப்பாட்டம் விளையாடும் இங்கிலாந்து மற்றும் வேல்சு நாடுகள் இதன் கட்டுப்பாட்டில் இல்லை. மற்ற விளையாட்டுக்களைப் போலவே இசுரேல் துடுப்பாட்டத்திலும் ஐரோப்பாவின் அங்கமாகக் கருதப்படுகிறது.
# ஐரோப்பிய துடுப்பாட்ட அவை

## வெளியிணைப்புகள்

- ஐரோப்பிய துடுப்பாட்ட அவை
- பன்னாட்டுத் துடுப்பாட்ட அவை
# இந்திய தேசிய வளைதடிப் பந்தாட்ட அணி

**இந்திய வளைதடிப் பந்தாட்ட அணி**(*India men's national field hockey team*) சர்வதேச வளைதடிப் பந்தாட்டப் போட்டிகளில் பங்கேற்கும் இந்தியாவின் முதன்மையான அங்கீகாரம் பெற்ற வளைதடிப் பந்தாட்ட அணியாகும். சர்வதேச வளைதடிப் பந்தாட்ட பேரவையால் ஏற்கப்பட்ட முதல் ஐரோப்பிய நாடுகளை சாரா தேசிய அணியாகும்.  
1928ஆம் ஆண்டு இந்த அணி முதல் ஒலிம்பிக் போட்டித் தங்கம் வென்றது. அதன் பின் 1956 வரை ஒவ்வொரு ஒலிம்பிக் போட்டியிலும் இந்த அணி தொடர்ந்து வெற்றி பெற்று ஆறு தங்கங்களை வென்று குவித்தது. மொத்தம் இது வரை ஒலிம்பிக் போட்டிகளில் 8 தங்கப் பதக்கங்களை வென்று, உலகிலேயே ஒலிம்பிக் போட்டிகளில் அதிகம் தங்கம் வென்ற தேசிய அணியாக புகழ் பெற்றது.
# இந்திய தேசிய வளைதடிப் பந்தாட்ட அணி

## விருதுகள்

### பதக்கப் பட்டியல்

| 1 | align= ஒலிம்பிக் | 8 | 1 | 3 | 12 |  |
| --- | --- | --- | --- | --- | --- | --- |
| 2 | align=உலகக் கோப்பை | 1 | 1 | 1 | 3 |  |
| 3 | align= ஆசியக் கோப்பை | 3 | 9 | 3 | 15 |  |
| 4 | align=ஆசிய கோப்பை | 3 | 5 | 2 | 10 | } |
# இந்திய தேசிய வளைதடிப் பந்தாட்ட அணி

## விருதுகள்

### கோடைக்கால ஒலிம்பிக் போட்டியில் வளைதடிப் பந்தாட்டம்

- 1928 - ஆம்ஸ்ரெர்டாம், நெதர்லாந்து
- 1932 - லாஸ் ஏஞ்சலஸ், ஐக்கிய அமெரிக்கா
- 1936 - பெர்லின், ஜேர்மனி
- 1948 - இலண்டன், ஐக்கிய இராச்சியம்]]
- 1952 கோடைக்கால ஒலிம்பிக் போட்டியில் வளைதடிப் பந்தாட்டம் - ஹெல்சிங்கி, பின்லாந்து
- 1956 கோடைக்கால ஒலிம்பிக் போட்டியில் வளைதடிப் பந்தாட்டம் - மெல்பேர்ண், ஆத்திரேலியா
- 1960 கோடைக்கால ஒலிம்பிக் போட்டியில் வளைதடிப் பந்தாட்டம் - உரோம், இத்தாலி
- 1964 கோடைக்கால ஒலிம்பிக் போட்டியில் வளைதடிப் பந்தாட்டம் - டோக்கியோ, ஜப்பான்
- 1968 கோடைக்கால ஒலிம்பிக் போட்டியில் வளைதடிப் பந்தாட்டம் - மெக்சிகோ நகரம்
- 1972 கோடைக்கால ஒலிம்பிக் போட்டியில் வளைதடிப் பந்தாட்டம் - மூனிச், ஜெர்மனி
- 1980 கோடைக்கால ஒலிம்பிக் போட்டியில் வளைதடிப் பந்தாட்டம் - மாஸ்கோ, உருசியா
- 2020 கோடைக்கால ஒலிம்பிக் போட்டியில் வளைதடிப் பந்தாட்டம் - டோக்கியோ, ஜப்பான்
# இந்திய தேசிய வளைதடிப் பந்தாட்ட அணி

## விருதுகள்

### உலகக் கோப்பை

- 1971 - பார்சிலோனா, ஸ்பெயின்
- 1973 - ஆம்ஸ்டெல்வீன், நெதர்லாந்து
- 1975 - கோலாலம்பூர், மலேசியா
# இந்திய தேசிய வளைதடிப் பந்தாட்ட அணி

## விருதுகள்

### வாகையாளர் போட்டி

- 1982- ஆம்ஸ்டெல்வீன், நெதர்லாந்து
- 4வது 1983- கராச்சி, பாகிஸ்தான்
- 4வது 1996- பெர்லின், ஜேர்மனி
- 4வது 2002- கோல்ன், ஜேர்மனி
- 4வது 2003- ஆம்ஸ்டெல்வீன், நெதர்லாந்து
- 4வது 2004 - லாகூர், பாகிஸ்தான்
# இந்திய தேசிய வளைதடிப் பந்தாட்ட அணி

## விருதுகள்

### ஆசிய விளையாட்டுப் போட்டிகளில் வளைதடிப் பந்தாட்டம்

- 1958 - டோக்கியோ, சப்பான்
- 1962 - ஜகார்த்தா, இந்தோனேசியா
- 1966 - பாங்கொக், தாய்லாந்து
- 1970 - பாங்கொக், தாய்லாந்து
- 1974 - டெஹ்ரான், இரான்
- 1978 ஆசிய விளையாட்டுப் போட்டிகள் - பாங்கொக், தாய்லாந்து
- 1982 ஆசிய விளையாட்டுப் போட்டிகள் - புதுதில்லி, இந்தியா
- 1986 ஆசிய விளையாட்டுப் போட்டிகள் - சியோல், தென் கொரியா
- 1990 ஆசிய விளையாட்டுப் போட்டிகள் - பீஜிங், சீனா
- 1994 ஆசிய விளையாட்டுப் போட்டிகள் - இரோசிமா, சப்பான்
- 1998 ஆசிய விளையாட்டுப் போட்டிகள் - பாங்கொக், தாய்லாந்து
- 2002 ஆசிய விளையாட்டுப் போட்டிகள் - பூசன், தென் கொரியா
- 2010 - குவாங்சோ, சீனா
# இந்திய தேசிய வளைதடிப் பந்தாட்ட அணி

## விருதுகள்

### ஆசிய கோப்பை

- 1982 - கராச்சி, பாகிஸ்தான்
- 1985 - டாக்கா, வங்காள தேசம்
- 1989 - புதுதில்லி, இந்தியா
- 1994 - ஹிரோஷிமா, ஜப்பான்
- 1999 - கோலாலம்பூர், மலேசியா
- 2003 - கோலாலம்பூர், மலேசியா
- 2007-சென்னை, இந்தியா
# இந்திய தேசிய வளைதடிப் பந்தாட்ட அணி

## விருதுகள்

### சுல்தான் அஸ்லான் ஷா கோப்பை

- 1985- மலேசியா
- 1991- மலேசியா
- 1995 - மலேசியா
- 2009- மலேசியா
- 2010-மலேசியா
# இந்திய தேசிய வளைதடிப் பந்தாட்ட அணி

## விருதுகள்

### வாகையாளர் போட்டி

- 2001 - கோலாலம்பூர்
- 2007 - பூம்
- 2009 - சால்தா
# இந்திய தேசிய வளைதடிப் பந்தாட்ட அணி

## விருதுகள்

### பொதுநலவாயப் போட்டிகள்

- 2010, புதுதில்லி, இந்தியா
# இந்திய தேசிய வளைதடிப் பந்தாட்ட அணி

## இப்போதைய அணி

பின்வரும் பட்டியல் இப்போதைய இந்திய தேசிய வளைதடிப் பந்தாட்ட அணியாகும்.  
| வ.எண். | பெயர் | பிறந்த தேதி | அணி | கோல்கள் |
| --- | --- | --- | --- | --- |
| 1 | பரத் சேற்றி | <>96 (0)</> |  |  |
| 1 | சர்தார் சிங் | 15 ஜூலை 1986 | சண்டிகர் டைனமோஸ், ஐதராபாத் சுல்தான்ஸ் | <>105 (9)</> |
| 2 | சந்தீப் சிங் | 27 பிப்ரவரி 1986 | <>121 (76)</> |  |
| 3 | தனஞ்சய் மஹதிக் | 05 நவம்பர் 1984 | <>33 (11)</> |  |
| 4 | குர்பஜ் சிங் | 09 ஆகஸ்ட் 1988 | <>89 (2)</> |  |
| 5 | பிரபோத் திற்கே | ஒரிசா ஸ்டீலர்ஸ், பெங்களூர் லயன்ஸ் | <>140 (2)</> |  |
| 1 | அர்ஜூன் ஹலப்பா | 17 டிசம்பர் 1980 | <>211 (33)</> |  |
| 2 | விக்ரம் பிள்ளை | 27 நவம்பர் 1981 | <>169 (11)</> |  |
| 3 | பரத் சிகாரா | 10 அக்டோபர் 1986 | <>69 (3)</> |  |
| 4 | டேனிஷ் முஜ்தபா | 20 டிசம்பர் 1988 | <>20 (1)</> |  |
| 5 | சர்வஞ்சித் சிங் | 03 ஜூலை 1988 | <>35 (0)</> |  |
| 6 | ரவி பால் | <> (2)</> |  |  |
| 1 | ராஜ்பால் சிங் (அணித்தலைவர்) | 08 ஆகஸ்ட் 1983 | <>119 (49)</> |  |
| 2 | துஷார் கண்தேர் | 05 ஏப்ரல் 1985 | <>179 (47)</> |  |
| 3 | சிவேந்திர சிங் | 09 ஜூன் 1983 | மகாராஷ்டிரா வாரியர்ஸ் | <>113 (52)</> |
| 4 | தரம்விர் சிங் | <>5 (0)</> |  |  |
# இந்திய தேசிய வளைதடிப் பந்தாட்ட அணி

## இப்போதைய அணி

### மற்றவர்கள்

| வ.எண். | பெயர் | பிறந்த தேதி | அணி | கோல்கள் |
| --- | --- | --- | --- | --- |
| 1 | அட்ரியன் டிசௌசா | 24 மார்ச் 1984 | மராத்தா வாரியர்ஸ் | <>118 (0)</> |
| 2 | பரட்டு ரவீந்தரன் ஸ்ரீஜேஷ் | 08 மே 1988 | <>0 (0)</> |  |
| 1 | திவாகர் ராம் | 08 டிசம்பர் 1989 | <>18 (5)</> |  |
| 1 | பிரப்ஜோத் சிங் | 14 ஆகஸ்ட் 1980 | <> (77)</> |  |
| 2 | தீபக் தாகுர் | 28 டிசம்பர் 1980 | <> (73)</> |  |
| 3 | குர்விந்தர் சிங் சண்டி | 20 அக்டோபர் 1989 | <>25 (10)</> |  |
# இந்திய தேசிய வளைதடிப் பந்தாட்ட அணி

## புகழ் பெற்ற முன்னாள் ஆட்டக்காரர்கள்

- தியான் சந்த்
- ரூப் சிங்
- ஜூட் பிலிக்ஸ்
- ஜுக்ராஜ் சிங்
- மூத்த பல்பீர் சிங்
- சாபு வர்கே
- ப்ரிதிபால் சிங்
- தன்ராஜ் பிள்ளை
- விரேன் ரச்குயன்ஹா
- அஜீத் பால் சிங்
- பர்கத் சிங்
- திலீப் திற்கே
- வாசுதேவன் பாஸ்கரன்
# இந்திய தேசிய வளைதடிப் பந்தாட்ட அணி

## இதனையும் காண்க

- 2022 ஆடவர் வளைதடிப் பந்தாட்டத்திற்கான ஆசிய கோப்பை
# லா கெய்ன் மீதான குண்டுவீச்சுத் தாக்குதல்

**லா கெய்னில் உள்ள மேற்குக் கவசப் படைக்குழுத் தலைமையகம் மீதான குண்டுவீச்சுத் தாக்குதல்** (*Attack on Panzer Group West's headquarters at La Caine*) என்பது இரண்டாம் உலகப் போரின் மேற்குப் போர்முனையில் நிகழ்ந்த ஒரு வான்வழி குண்டுவீச்சுத் தாக்குதல். ஓவர்லார்ட் நடவடிக்கையின் ஒரு பகுதி. இதில் பிரான்சின் லா கெய்ன் கிராமத்தில் அமைந்திருந்த மேற்குக் கவசப் படைக்குழுத் தலைமையகத்தின் மீது நேச நாட்டு வான்படைகள் குண்டுவீசித் தாக்கின.  
நாசி ஜெர்மனியின் ஆக்கிரமிப்பிலிருந்த பிரான்சு மீதான நேச நாட்டு கடல்வழி படையெடுப்பு ஜூன் 6, 1944ல் நார்மாண்டிப் பகுதியில் தொடங்கியது. இப்படையெடுப்பை முறியடிக்கவேண்டுமெனில் ஜெர்மானியர்கள் மேற்குப் போர்முனையில் உள்ள அவர்களது பான்சர் (கவச) படைப்பிரிவுகளைப் பயன்படுத்த வேண்டும். அக்கவசப் படைப்பிரிவுகள் பான்சர் குழு மேற்கு (Panzer group west) அல்லது 5வது பான்சர் ஆர்மி என்ற படைப்பிரிவின் கீழ் வந்தன. இதன் தலைமையகம் லா கெய்ன் கிராமத்தில் உள்ள ஒரு மாளிகையில் அமைந்திருந்தது. ஜெர்மானியர்கள் பான்சர் படைகளை ஒருங்கிணைத்து தாக்குதல் நடத்துவதைத் தடுக்கவும், ஜெர்மானியப் படைத் தலைமை ஒழுக்கத்தை (command and control) சீர் குலைக்கவும் பான்சர் குழு மேற்கின் தலைமையகத்தின் மீது நேச நாட்டு வான்படைகள் குண்டு வீசித் தாக்கின.  
ஜூன் 10, 1944ல் இந்த குண்டுவீச்சு நடைபெற்றது. 40 டைஃபூன் ரக விமானங்களும் 61 பி-25 மிட்ச்செல் ரக விமானங்களும் இதில் பங்கு கொண்டன. இத்தாக்குதலில் 18 ஜெர்மானிய அதிகாரிகள் கொல்லப்பட்டனர். பான்சர் குழு மேற்கின் தலைமைத் தளபதி ஜெனரல் லியோ கெயிர் வோன் ஷ்வெப்பென்பெர்க் காயமடைந்தார். தலைமையகத்தில் தொலைதொடர்பு கட்டமைப்பு நாசமானது. தலைமையக மாளிகை சேதமடைந்ததால், பான்சர் குழு மேற்கின் தலைமையகம் பாரிசுக்கு மாற்றப்பட்டது. இதனால் நார்மாண்டி கள முனையில் பல கவச டிவிசன்களை ஒருங்கிணைக்கக்கூடிய மேலாண்மைக் கட்டமைப்பு வசதிகளை ஜெர்மானியர்கள் இழந்தனர்.
# இயான் ஸ்டீவன்சன்

**இயான் ஸ்டீவன்சன் எம்.டி.** (Ian Stevenson) (அக்டோபர் 31, 1918 - பிப்ரவரி 8, 2007) **கனடா**வைச் சேர்ந்த உயிர் வேதியியலாளர் மற்றும் மனநோயியல் பேராசிரியர் ஆவார். தன்னுடைய மறுபிறவி குறித்த அறிவியல் பூர்வமான ஆராய்ச்சிகளுக்காக இவர் பெரிதும் அறியப்படுகிறார். 2002 ஆம் ஆண்டு பணியில் இருந்து ஓய்வு பெறும் வரை அவர் விர்ஜினியா பல்கலைக்கழகத்தில் இயல்பு கடந்தவை குறித்து ஆராயும் உணரியல் அறிவியல் (Division of Perceptual Studies) பிரிவின் தலைவராக இருந்தார்.
# இயான் ஸ்டீவன்சன்

## மறுபிறவி ஆராய்ச்சி

மறுபிறவிக் கோட்பாடானது நவீன மருத்துவத்தில் மரபியல், மனித நடத்தை பற்றி மேலும் அறிய உதவும் என ஸ்டீவன்சன் நம்பினார். 40 ஆண்டு காலம் அவர் உலகின் பல்வேறு இடங்களுக்குப் பயணித்து மறுபிறவியோடு தொடர்புடைய 3000 குழந்தைகள் குறித்து ஆய்வு செய்தார். இந்தியாவுக்கு வந்து ஆய்வு செய்ததில் மறுபிறவி நினைவுள்ள குழந்தைகள் பலர் இருப்பதை இயான் கண்டார்.
# இயான் ஸ்டீவன்சன்

## பிறவிக்குறைபாடுகளும் முற்பிறவிக் காயங்களும்

மனிதரில் காணப்படும் பிறவிக்குறைபாடு மற்றும் பிறவிக்குறிகளுள் 35 விழுக்காடு முற்பிறவியில் அந்த மனிதனுக்கு ஏற்பட்ட காயங்களோடு தொடர்புடையவையாய் இருப்பதைக் கண்டார். நாற்பதுக்கும் மேற்பட்ட நபர்களில் பழைய மருத்துவ ஆவணங்களை ஆய்வு செய்ததில் இயானின் ஆய்வு உண்மையென நிறுவப்பட்டது.
# இயான் ஸ்டீவன்சன்

## குழந்தைப் பருவ முன்பிறவி நினைவுகள்

முன்பிறவி நினைவுகள் குழந்தைப் பருவத்திலேயே பெரும்பாலும் ஏற்படுகின்றன என்று இயான் கண்டார். இரண்டு முதல் ஐந்து வயது வரையிலான குழந்தைகள் தங்கள் முன்பிறவி நினைவுகளை நன்கு நினைவு கூர்வதையும் அக்குழந்தைகளின் பேச்சு மற்றும் நடத்தை வயது மற்றும் அவற்றின் குடும்பத்திற்கு ஒவ்வாததாயும் ஆனால் அக்குழந்தையும் முன்பிறப்போடு ஒத்துப் போவதையும் இயான் கண்டார். நாட்கள் செல்லச் செல்ல குழந்தைகள் இவற்றை மறந்து விடுவதையும் இயான் கண்டார்.
# இயான் ஸ்டீவன்சன்

## பூட்டப்பட்ட பேழை

இயான் பல்கலைக்கழகத்தில் உள்ள தனது துறை அலுவலகத்தில் பேழை ஒன்றைப் பூட்டினார். இப்பூட்டைத் திறப்பதற்கான வழி அவருக்கு மட்டுமே தெரியும். தான் இறந்த பின் ஏதேனும் ஒரு வகையில் தொடர்பு கொண்டு அப்பூட்டைத் திறக்க முடியுமென அவர் நம்பினார்.
# விக்கிப்பீடியா:முதற்பக்கக் கட்டுரைகள்/சனவரி 23, 2011

**நிலைகொள் வேளாண்மை** என்பது சூழலியல் மானிட வாழிடத்தையும், உணவுற்பத்தி முறைகளையும் ஒன்றிணைத்து வடிவமைக்கப்பட்ட வேளாண்மை முறை ஆகும். நிலைகொள் வேளாண்மை என்ற பதத்தினை முன்மொழிந்த ஆத்திரேலிய சூழலியலாளர் பில் மொலிசன், "நிலைகொள் விவசாயம் என்பது நிலைப்பேறான மானிடச் சுற்றாடல்களை உருவாக்குவதற்கான வடிவமைப்புத் தொகுதி" என்பார். இம்முறை ஏனைய மாற்றுப் பண்ணை முறைகளான சேதனப்பண்ணையாக்கம், நிலைப்பேறான வேளாண்மை, சூழல் வேளாண்மை ஆகியவற்றிலிருந்து தனித்துவமானது. இது தனித்தனி கொள்கைகளுக்குப் பதிலாக புவியைப் பராமரித்தல், மக்களைப் பராமரித்தல், மக்கள்தொகைக்கும் நுகர்வுக்குமான எல்லைகளை வகுத்தல் போன்ற முழுப் பூகோள சமூகத்தினதும் வாழ்விருப்பு பற்றிக் கருதுகிறது. உற்பத்தித் திறனுள்ள சூழல் தொகுதியை உருவாக்குவதிலும் மற்றும் பாழடைந்த சூழல் தொகுதியை மனித நிலைத்திருப்புக்கு மீளுருவாக்கம் செய்வதிலும் நிலைகொள் வேளாண்மை பயன்படும். வேதியியல் மாசாக்கத்தை ஏற்படுத்தும் பூச்சி மருந்துகளின் பயன்பாடற்ற சேதனப்பண்ணையாக்கத்தை நிலைகொள் வேளாண்மை மேம்படுத்துகின்றது. *மேலும்..*
---  
**யோசெப் நிசிபோர் நியெப்சு** (1765-1833) என்ற பிரான்சியர் ஒளிப்படத்தைக் கண்டுபிடித்தவர் என்ற வகையிலும், ஒளிப்படவியல் துறையில் முன்னோடி என்ற வகையிலும் இவர் மிகவும் குறிப்பிடத்தக்க ஒருவர். 1820களின் தொடக்கத்தில் உலகின் முதல் சில ஒளிப்படங்களை எடுத்தவர் என்ற வகையிலும் இவர் முக்கியமானவர். இவரது கண்டுபிடிபைப் போலவே இவரும் ஒரு புரட்சியாளர். எனினும், இன்றும் இவர் அதிகம் அறியப்பட்டவராக இல்லை. 1825 இல், ஒரு மனிதனையும் குதிரையொன்றையும் காட்டும் ஓவியம் ஒன்றை ஒளிப்படமாக எடுத்ததன் மூலம் இவர் ஒளிப்படமொன்றை எடுத்த உலகின் முதலாவது நபர் ஆனார். 1829 முதல் இவர் லூயிசு டாகுவேரே என்பவருடன் சேர்ந்து ஒளிப்பட வழிமுறைகளை மேம்படுத்தும் முயற்சியில் ஈடுபட்டார். இவர்கள் இருவரும் *பிசோட்டோவகை* எனப்பட்ட ஒளிப்பட முறையொன்றை உருவாக்கினர். 1833 இல் நியேப்சு இறந்த பின்னர் டாகுவேரே தொடர்ந்தும் சோதனைகளில் ஈடுபட்டு *டாகுவேரியோவகை* என்ற புதிய முறையைக் கண்டுபிடித்து பிரான்சு அரசுக்கு விற்றார். நியெப்சு 1825 ஆம் ஆண்டில் எடுத்ததாகக் கருதப்படும் உலகின் முதல் ஒளிப்படம் 2002 இல் கண்டுபிடிக்கப்பட்டு ஒரு ஏலத்தில் 450,000 யூரோக்களுக்கு விற்கப்பட்டது. *மேலும்..*
# கேரி கிர்ஸ்டன்

**கேரி கிர்ஸ்டன் **(Gary Kirsten, பிறப்பு 23 நவம்பர் 1967, கேப் டவுன்) தென்னாபிரிக்காவின் முன்னாள் துடுப்பாட்ட வீரரும் இந்நாள் இந்திய தேசிய அணியின் பயிற்றுனரும் ஆவார். 101 தேர்வுகளிலும் 185 ஒருநாள் துடுப்பாட்டங்களிலும் 1993ஆம் ஆண்டு முதல் 2004ஆம் ஆண்டுவரை தென்னாபிரிக்காவிற்காக விளையாடியுள்ளார். பெரும்பாலும் தொடக்க மட்டையாளராக களமிறங்கி யுள்ளார். தனது தேர்வுத் துவக்கத்தை ஆத்திரேலிய அணிக்கு எதிராக 1993ஆம் ஆண்டு மெல்பேர்ணில் தொடங்கினார். 2004ஆம் ஆண்டு நியூசிலாந்து அணிக்கு எதிராக வெற்றிதந்த 76 ஓட்டங்களை அடித்து பன்னாட்டுத் துடுப்பாட்டங்களில் விளையாடுவதிலிருந்து ஓய்வு பெற்றார். 100 தேர்வுத் துடுப்பாட்டங்களில் பங்கெடுத்த முதல் தென்னாபிரிக்கர் என்ற பெருமையும் கொண்டவர். மிகவும் நம்பத்தகுந்த மட்டையாளராகவும் களத்தடுப்புக்காரராகவும் விளங்கினார்.  
2008-2011 ஆம் ஆண்டுகளில் இந்தியத் துடுப்பாட்ட அணிக்கு பயிற்சியாளராக இருந்தார். பின் 2011 இல் தென்னாபிரிக்கத் துடுப்பாட்ட அணிக்கு பயிற்சியாளராக நியமிக்கப்பட்டு 2013 வரை பயிற்சியாளராக இருந்தார்.
# பிரதேச சபை (இலங்கை)

**பிரதேச சபை** (*Divisional Council*) என்பது இலங்கையின் உள்ளூராட்சி அமைப்புகளில் ஒன்று. இவை 1978ல் உருவாக்கப்பட்டன. ஆரம்பத்தில் இதன் உறுப்புரிமையானது கிராமோதய சபைத் தலைவர்கள் மற்றும் பதவி வழிகாரணமாக உதவி அரசாங்க அதிபர், உதவி அரசாங்க அதிபர் பிரிவில் கடமையாற்றும் அரசாங்க உத்தியோகத்தர்கள் (உதாரணமாக கிராம சேவையாளர் போன்றோர்) இடம்பெறுவர்.  
இச்சபையின் தலைவராக பதவி வழியற்ற யாராலும் ஒருவர் (சபை தெரிவு செய்பவர்) இடம்பெறுவார். இச்சபையின் செயலாளராகப் பதவி வழிகாரணமாக உதவி அரசாங்க அதிபர் இடம்பெறுவார்.
# பிரதேச சபை (இலங்கை)

## 1987ம் ஆண்டின் 15ம் இலக்க சட்டமூலம்

1987ம் ஆண்டின் 15ம் இலக்கப் பிரதேச சபைகள் சட்டமூலம் பிரதேசசபையின் அமைப்பு, தெரிவு, நோக்கங்கள், அதிகாரங்கள் செயற்பாடுகளில் பல மாற்றங்களை ஏற்படுத்தின.  
**பிரதேச சபையின் நோக்கம்**  
உள்ளூராட்சி மட்டத்தில் நிர்வாக மாற்றம், அபிவிருத்திச் செயற்பாடுகள் தொடர்பாக முடிவுகளை எடுத்தல், நடைமுறையில் பயனுறும் வகையில் மக்கள் பங்குபற்றுவதற்கு வாய்ப்புக்களை வழங்கல்  
**மேற்படி சட்டத்தின்படி**  
பிரதேசசபைப் பிரதிநிதிகள் தேர்தல் மூலம் மக்களால் தெரிவுசெய்யப்படுவர்.
இதன்படி முதலாவது பிரதேச சபைகளுக்கான தேர்தல் 1991 மே 1ம் திகதி நடைபெற்றது.  
::இலங்கையிலுள்ள 25 நிர்வாக மாவட்டங்களிலும் 257 பிரதேச சபைகள் ஏற்படுத்தப்பட்டன. (இவற்றுள் வடக்கு, கிழக்கு மாகாணங்களில் அமைந்துள்ள 8 மாவட்டங்களிலும் 63 பிரதேச சபைகள் உண்டு. இந்த 8 மாவட்டங்களிலும் தேர்தல் 1991 இலும் 1997இலும் நடைபெறவில்லை) மேற்படி தேர்தல் மூலம் 194 பிரதேச சபைகளுக்கான அங்கத்தவர்களே தேர்ந்தெடுக்கப்பட்டனர்.
# பிரதேச சபை (இலங்கை)

## எல்லை

உதவி அரசாங்க அதிபர் பிரிவில் (தற்போதைய பிரதேச செயலகப்பிரிவில்) காணப்படும் மாநகரசபை, நகரசபை எல்லைகள் தவிர்ந்த ஏனைய நிலப்பரப்பு, பிரதேச சபைகளின் நிலப்பரப்பாகும்.
# பிரதேச சபை (இலங்கை)

## உறுப்பினர்கள் எண்ணிக்கை

பிரதேசசபையின் உறுப்பினர் எண்ணிக்கை பொது நிர்வாக உள்நாட்டலுவல்கள் மாகாணசபை அமைச்சரினால் வர்த்தமானியில் வெளியிடப்படும். விடேச கட்டளையொன்றினால் தீர்மானிக்கப்படும்.
# பிரதேச சபை (இலங்கை)

## தெரிவு

1979 ஆம் ஆண்டில் நடத்தப்பட்ட உள்ளூராட்சி சபைகளுக்கான தேர்தல்கள் தொடக்கம் நடைமுறைப்படுத்தப்பட்டு வந்த முழுமையான விகிதாசாரப் பிரதிநிதித்துவத் தேர்தல் முறைமைக்குப் பதிலாக வட்டார முறைமையும் விகிதாசாரப் பிரதிநிதித்துவத் தேர்தல் முறைமையும் உள்ளடங்கிய கலப்பு விகிதாசாரப் பிரதிநிதித்துவ முறைமை 2017 ஆம் ஆண்டின் 16-ஆம் இலக்க உள்ளூர் அதிகார சபைகள் திருத்தச் சட்டத்தின் மூலம் 2017 செப்டெம்பர் 1 இலிருந்து செயல்படுத்தப்பட்டது. இப்புதிய தேர்தல் முறைமைக்கமைய 60% உறுப்பினர்கள் வட்டாரங்களில் இருந்தும், 40% மேலதிகப் பட்டியலில் இருந்தும் தெரிந்தெடுக்கப்படுகிறார்கள். இத்தேர்தலின்போது 25% பெண்கள் பிரதிநிதித்துவம் கட்டாயமாக்கப்பட்டது.
# பிரதேச சபை (இலங்கை)

## பதவிக்காலம்

தேர்தல் முடிந்து பதவியேற்ற நாளிலிருந்து 4 வருடங்களாகும். இக்காலகட்டத்தினைக் கூட்டவோ அல்லது குறைக்கவோ அமைச்சருக்கு அதிகாரமுண்டு. (1995ம் ஆண்டில் நடைபெறவிருந்த உள்ளூராட்சி தேர்தல் 1997ல் நடைபெற்றதைக் கொண்டு இதனை உறுதிப்படுத்தலாம்.)
# பிரதேச சபை (இலங்கை)

## தவிசாளரும், துணைத் தவிசாளரும்

- தவிசாளர் சபையின் நிறைவேற்று அலுவலராவார்.
- சட்டத்தின் மூலம் அல்லது வேறு ஏதேனும் எழுத்திலான சட்டத்தின் மூலம் ஒரு பிரதேச சபையினரால் செய்யப்பட்ட வேண்டிய நிறைவேற்றப்பட வேண்டியவையெனப் பணிக்கப்பட்ட செயல்கள், பொறுப்புக்களுக்கு தவிசாளருக்கு இருக்கும் அதிகாரத்தைச் கொண்டு செய்யலாம்.
- தவிசாளரின் அதிகாரங்கள், கடமைகள், பொறுப்புக்கள் என்பவற்றை எழுத்திலான கட்டளைகள் மூலம் துணைத் தவிசாளருக்கு வழங்கலாம்.
# பிரதேச சபை (இலங்கை)

## பிரதேசசபைக் குழுக்கள்

பின்வரும் நோக்கங்களுக்காகப் பிரதேசசபைக் குழுக்கள் அமைக்கப்படலாம்.
- நிதி கொள்கைகள் உருவாக்கம்.
- வீடமைப்பு சமூகசேவை உருவாக்கம்
- தொழில்நுட்ப சேவைகள் வழங்கல்
- சுற்றாடலும் வாழ்க்கை வசதிகளும்
# பிரதேச சபை (இலங்கை)

## பிரதேச சபைகளின் அதிகாரங்கள்

- தனக்குப் பொருத்தமான பதவிகளை உருவாக்கல்
- பிரதேச சபையின் சேவையிலுள்ள ஏதேனுமொரு பதவிக்கு அல்லது உத்தியோகத்திற்கான நியமனங்களைச் செய்தல்,. சேவையை விட்டும் அகற்றுதல்
- பிரதேச சபையிலிருந்து இளைப்பாறுபவர்களின் ஓய்வுதியத்தை வழங்குதல்
- தனது சேவைகளைச் செய்ய வேறு பிரதேச சபைகளுடன் அல்லது உள்ளூராட்சி அமைப்புக்களுடன் ஒப்பந்தம் செய்து கொள்ளல்.
- சபையின் இடப்பரப்பிலுள்ள அசையும் அசையா ஆசனங்களையும், சொத்துக்களையும் உரித்தாக்கல் (அமைச்சரின் அனுமதியுடன்)
- காணி, கட்டிடங்கள் என்பவற்றைக் கொள்வனவு செய்தல், குத்தகைக்கு விடுதல்
- படகுச் சேவைகளை தாபித்தல்
- வேலைவாய்ப்புத் திட்டங்களை ஒழுங்குபடுத்தல்
- பிரதேசப் பாடசாலைகளைத் திருத்தல், மூடுதல், பெயர்சூடல், தரம் உயர்த்துதல்
- தனது நிதியத்தில் ஒரு பாகத்தை மகளிர் சிறுவர் நலனோம்பும் சேவைகளுக்கு ஒதுக்குதல் (உதாரணமாக சுகாதார வசதிகள்)
- நிதியத்தின் ஒரு பகுதியைக் கிராம அபிவிருத்திக்கு ஒதுக்குதல்
- சமய, கலாசார இலக்கிய விழாக்களை ஒழுங்கு செய்தலும், பரிசில்களை வழங்குதலும்
- மகளிர் அபிவிருத்தி
- ஏழை நிவாரணம்
இது போன்ற 24 திட்டங்கள் குறிக்கப்பட்டுள்ளன.
# திருநூற்றந்தாதி

**திருநூற்றந்தாதி** என்பது ஒரு சமண சமயத் தமிழ் நூல் ஆகும். "இது மயிலாப்பூரில் எழுந்தருளியுள்ள 22வது தீர்த்தங்கரராகிய நேமிநாதர் மீது பாடப்பட்ட நூலாகும்." இந்த நூலை அவிரோதி நாதர் என்றவர் இயற்றினார். நூலின் காலம் 14 ஆம் நூற்றாண்டு.
# திருநூற்றந்தாதி

## கருவிநூல்

- மு. அருணாசலம், தமிழ் இலக்கிய வரலாறு, பதினான்காம் நூற்றாண்டு, பதிப்பு 2005
# ஓதுவார்

**ஓதுவார்** என்போர் தமிழகத்தில் உள்ள சைவ சமய ஆலயங்களில் தேவார திருவாசகப் பண்களைப் பாடும் பணியில் தம்மை அர்ப்பணித்த இறைத்தொண்டர்கள் ஆவார். முற்காலத்தில் மன்னர்கள் ஓதுவார்களுக்கு நிலம் அளித்து ஆதரித்தனர். பரம்பரை பரம்பரையாக ஓதுவார்கள் திருமுறைப் பண்களைப் பாடி வந்தனர். காலப்போக்கில் இந்நிலை மாறி ஓதுவார் பற்றாக்குறை ஏற்பட்டது. எனவே தமிழக அரசு சென்னை, மதுரை மீனாட்சி சுந்தரேசுவரர் கோயில் மற்றும் பழனி முருகன் கோவில் ஆகிய இடங்களில் ஓதுவார் பயிற்சி மையங்களைத் துவங்கியது. இம் மையங்களில் சேர்ந்து பயிற்சி பெறுவோரின் எண்ணிக்கையும் விரல் விட்டு எண்ணக் கூடிய அளவிலேயே உள்ளது.
# அரையர்

**அரையர்** என்போர் வைணவக் கோயில்களில் திராவிட வேதம் எனப்படும் நாலாயிர திவ்யப் பிரபந்தத்தைப் பாடும் இறைத் தொண்டர்கள் ஆவர். இவர்கள் அனைவரும் ஆடவரே. இவர்கள் இப்பாடல்களை அபிநயத்துடன் தாள ஒலிக்கேற்ப ஆடிப் பாடும் நிகழ்ச்சி **அரையர் சேவை** என்று அழைக்கப்படுகிறது. அரையர் என்பவர் கோயில் மூலவருக்கான பலவித சேவையில் தினசரி ஈடுபட்டாலும் நாதமுனிகள் ஏற்பாட்டுக்கிணங்க பொங்கல், பங்குனி உத்திரம், திருவாடிப்பூரம் உள்ளிட்ட திருவத்யயனம், மார்கழி மாத சுக்லபட்ச பதினோராம் நாளில் வரும் வைகுண்ட ஏகாதசிக்கு முந்தைய பத்து நாட்களான பகல் பத்து மற்றும் அடுத்த பத்து நாட்களான இராப்பத்து உற்சவங்களில் இறைமுன் அரையர் சேவை செய்வதைக் கட்டாயமாக்கியுள்ளனர்.
# அரையர்

## தொடக்கம்

தமிழ் வேதம் தொகுத்த நாதமுனிகளால் ஆயிரம் ஆண்டுகளுக்கு முன்னரே இந்த அரையர் சேவை தொடங்கி வைக்கப்பட்டது. மேலை அகத்து ஆழ்வான் மற்றும் கீழை அகத்து ஆழ்வான் எனும் தன்னுடைய இரண்டு மருமகன்களுக்கும் நாதமுனிகள் நாலாயிர பிரபந்தங்களைப் பண் மற்றும் தாளத்துடன் கற்பித்ததாகவும் இவர்கள் வழி வந்தவர்களும் இவர்களிடம் கற்றவர்களுமே இன்று தமிழகமெங்கும் உள்ள அரையர்கள் என நம்பப்படுகிறது. முதன்முதலில் அரையர் சேவை திருவரங்கத்தில் தொடங்கப்பட்டது.
# அரையர்

## அரையர் சேவை

வைணவ ஆலயங்களில் மேற்கொள்ளப்பட்டு வரும் வழிபாடுகளில் ஒன்று அரையர் சேவையாகும். திருக்கோயில் உற்சவர் முன் நடைபெறும் அரையர் சேவையின் போது அரையர்கள் பஞ்சகச்சம் அணிந்து, அரையர் குல்லாய் எனப்படும் கூம்பு வடிவத் தொப்பியும் இறைவனுக்குச் சாத்தப்பட்ட மாலையோடு வழக்கமான வைணவ சின்னங்களையும் அணிந்திருப்பர். காதுகளை மறைக்கும் வகையில் இரண்டு பட்டைகள் தொங்கும். குல்லாய் முழுவதும் சரிகை வேலைப்பாடுடன் அமைந்திருக்கும். இத்தகு அரிய கலை வைணவ கோயில்களில் மட்டும் காணப்படும்.  
உற்சவர் முன்பு நிகழ்த்தப்படும் இச்சேவையானது மூன்று பகுதிகளைக் கொண்டது. பிரபந்தத்தின் குறிப்பிட்ட பாடலைப் பாடுவது முதலாவதாகவும், பாடப்பெற்ற பிரபந்தத்தின் பொருளுக்கு ஏற்றாற்போல் அபிநயம் பிடித்து ஆடுவது இரண்டாவதாகவும், பாடலின் உட்பொருளை விளக்கிக் கூறுவது மூன்றாம் பகுதியாகவும் வடிவமைக்கப்பட்டுள்ளது இச்சேவை. இது கதையைத் தழுவியமையாமல் ஒரு பாடலுக்கான பொருள் விளக்கம் தரும் நிலையில் அமைகிறது.  
இந்நிலையில் அரையர் ஒருவரே பல்வேறு பாத்திரங்களாக வேடப்புனைவு மாறுதல் இன்றி அவிநயிப்பர். காட்சி மாற்றங்களை, மாந்தர் கூற்று வழியே பாகுபடுத்துவர். பாசுரத்தின் ஒரு தொடருக்குப் பல நிலைகளில் அபிநயம் செய்யும் சிறப்பினை இக்கலையில் காணலாம்.
# அரையர்

## சிறப்பு

பலநாட்கள் பயிற்சிக்கு பின்னே அரையர்களை இச்சேவையைச் செய்ய அனுமதிக்கப்படுகிறார்கள். மேலும் நிரம்பிய மொழிப்புலமை இச்சேவைக்கு அடித்தளம் என்பதால் பொதுவாகவே அரையர்கள் தமிழ்மொழியிலும், பிரபந்தத்திலும் மிகுந்த புலமை மிக்கவர்களாகவும் உள்ளனர்.
அரையர், அறையர், விண்ணப்பம் செய்வார், பாடுவான், இசைக்காரர், தம்பிரான்மார் என்றெல்லாம் இவர்கள் அழைக்கப்படுகின்றனர். பிரபந்தங்களில் அரையர்கள் தமிழ்ச் சூர்ணிகைகளைச் சேர்த்துள்ளனர்.  
ஆழ்வார் பாசுரங்களை இசையுடன் பாடி அனுபவித்து அவற்றின் விளக்கங்களை அழகுறப் பேசி நடிக்கும் முத்தமி்ழ்க்கலையே அரையர் சேவையாகும். பாசுரத்தைப் பண்ணுடன் பாடுதல், பாசுரத்திற்கு அபிநயம் செய்தல்,பாசுரத்திற்கு உரை கூறுதல் என்னும் முறையில் இக்கலை ஆழ்வார் பாசுரங்களுக்கு இயற்பா, இசைப்பா எனப் பகுப்போடு அமையாது, முத்தமி்ழின் மூன்றாம் கூறான நாடகத் தமிழையும் இணைத்துப் முத்தமிழ் வடிவம் கொடுத்துள்ளது.
# அரையர்

## தற்காலம்

ஓதுவார்களைப் போல அரையர்களைப் புரப்போர் இல்லாது போனமையால் அரையர் குடும்பங்கள் நசிந்து போயின. இன்று திருவரங்கம் அரங்கநாத சுவாமி கோயில், ஆழ்வார்திருநகரி ஆதிநாதன் கோயில் மற்றும் திருவில்லிபுத்தூர் ஆண்டாள் கோவில் ஆகிய தமிழக வைணவக் கோயில்களிலும் தென்கர்நாடகாவில் உள்ள மேல்கோட்டை திருநாராயணபுரம் கோயிலில் மட்டுமே அரையர் சேவை வழக்கில் உள்ளது. மார்கழி மாத பகல் பத்து மற்றும் இராப்பத்து உற்சவங்களில் அரையர் சேவை சிறப்பாக நடைபெறுகிறது.
# சமணர் கழுவேற்றம்

**சமணர் கழுவேற்றம்** என்பது நின்றசீர்நெடுமாறன் எனும் மன்னன் மதுரையை ஆண்ட காலத்தில் நடந்ததாகச் சொல்லப்படும் நிகழ்வாகும். சமணர்கள் நாயன்மார்களில் ஒருவரான திருஞான சம்பந்தரிடம் வாதத்தில் தோற்று கழுவேறினார்கள் என்று பெரியபுராணம் நூலில் உள்ள குறிப்புகள் மூலமாக அறிய முடிகிறது. ஞானசம்பந்தரால் சைவ சமயத்தை மீண்டும் தழுவிய பாண்டிய மன்னன் சைவ சமயத்தைத் தழுவ மறுத்த எண்ணாயிரம் சமணர்களை மதுரை அருகே உள்ள சாமணத்தம் என்னும் இடத்தில் கழுவேற்றினான் என்று சொல்லப்படுகிறது.  
அந்நூலில் எட்டு குன்றுகளில் வசித்த எண்ணாயிரம் சமணர்கள் கழுவேறினார்கள் என்றும் செய்தியுள்ளது. ஆயினும் இந்நிகழ்வின் உண்மைத் தன்மை குறித்துப் பல்வேறு பட்ட கருத்துகள் நிலவுகின்றன.
# சா டின் மாவட்டம்

**சா டின் மாவட்டம்** (Sha Tin District) என்பது ஹொங்கொங்கின் அரசியல் நிலப்பரப்புக்குள் உள்ள பதினெட்டு (**18**) மாவட்டங்களில் ஒன்றாகும். புதிய கட்டுப்பாட்டகம் நிலப்பரப்புக்குள் உள்ள ஒன்பது மாவட்டங்களில் ஒன்றும் ஆகும். ஹொங்கொங்கில் இந்த மாவட்டமே அதிகமான மக்கள் தொகையை கொண்ட மாவட்டமாகும். 2006 ஆம் ஆண்டு கணிபீட்டின் படி 607,544 மக்கள் இம்மாவட்டத்தில் வசிக்கின்றனர். அத்துடன் இம்மாவட்டம் பல கிராமங்களையும் உள்ளடக்கியதாகும். கிட்டத்த்தட்ட 48 கிராமங்களில் ஏறக்குறைய 27,000 மக்கள் வசிப்பதாக அறிய முடிகிறது.
# சா டின் மாவட்டம்

## மேலதிகத் தகவல்கள்

கடல்நிரப்பு திட்டத்தின் கீழ் பெறப்பட்ட நிலப்பரப்பின் மேற்கொள்ளப்படும் கட்டுமாணப் பணிகளின் காட்சி]]
இந்த மாவட்டம் சா ட்டின் புதிய நகரம் மற்றும் பல தேசிய வனங்களையும் உள்ளடக்கி கிட்டத்தட்ட 70 மீட்டர்களை கொண்டுள்ளது. அத்துடன் இம்மாவட்டத்தில் கடலுடன் இணைந்த சா டின் ஹொய் எனும் ஒரு சிறிய குடாப்பகுதியின் (பார்ப்பதற்கு ஒரு ஆறு அல்லது கால்வாய் போல் காட்சித்தரும் நீர்ப்பரப்பு) கரைப்பகுதிகள் பாரிய மீள்கட்டுமாணப் பணிகள் மூலம் நிலம் நிரப்பப்பட்டும், அதன் தொடர்ச்சியாக சிங் மூன் கால்வாய் நீர்ப்பரப்பின் கரைகளும் நிரப்பப்பட்டு பெறப்பட்ட நிலப்பரப்பில் அதியுயர் அழகிய வீட்டுத் தொகுதிகள் கட்டப்பட்டுள்ளன. 1970 ஆம் ஆண்டளவில் கிட்டத்தட்ட 30,000 மக்கள் தொகை மட்டுமே வசித்த இப்பகுதியில், 1976 ஆம் ஆண்டு இந்த பாரிய நிலம் மீட்டல் திட்டத்தின் கீழ் கட்டப்பட்ட வீட்டுத் தொகுதிகளின் பின்னர் மக்கள் பெருகத்தொடங்கினர். இத்திட்டத்தின் கீழ் "சா டின்" நகரில் கட்டப்பட்ட முதல் வீட்டுத் தொகுதியின் பெயர் லெக் யுன் தோட்டம் என்பதாகும். இந்த வீட்டுத் தொகுதி கட்டுமாணப்பணியின் பின்னர் தற்போது இந்த மாவட்டத்தின் மொத்த மக்கள் தொகையில் 65% வீதமானோருக்கு இந்த வீட்டுத் தொகுதிகள் வசிப்பிடமானது. ஹொங்கொங் அரசின் ஒரு திட்டமான குத்தகைக்கு வீடளித்தல் திட்டம் அல்லது வீட்டு உரிமையாளர் திட்டம் ஊடாக வீடுகள் பொது மக்களுக்கு வழங்கப்பட்டு சா ட்டின் புதிய நகரம் மக்கள் தொகை நிரம்பி வழியும் ஓரிடமாகியது. அத்திட்டத்தின் தொடர்ச்சியாக மா ஒன் சான் பகுதியும் விரிவாக்கம் பெற்று கிட்டத்தட்ட 640,000 மக்கள் இன்று வசிக்கின்றனர். இந்த நிலப்பரப்பு விரிவாக்கத் திட்டத்தின் ஊடாக பெறப்பட்ட நிலப்பரப்பின் அளவு கிட்டத்தட்ட 20 கிலோ மீட்டர்களாகும்.
# சா டின் மாவட்டம்

## வரலாறு

மற்றும் புதிய விட்டு தொகுதிகளின் ஒரு பக்கக் காட்சி]]
டய் வாய் கிராமம் எனும் கிராமம் ஹொங்கொங்கின் பழமையான சுவர் கிராமங்களில் ஒன்றாகும். இந்த கிராமம் 1574 ஆம் ஆண்டு தோற்றம் பெற்றதாக அறியமுடிகிறது. இன்று புதிய நகர் அங்காடி மற்றும் சா ட்டின் மத்திய வீதி போன்றன அமைக்கப்பட்டிருக்கும் இடங்களிலேயே அவை முன்னாள் இருந்தன.  
சா ட்டின் இரண்டாம் திரள் துணைக்கோள் நகரம் எனப்படுகின்றது. அத்துடன் புதிய கட்டுப்பாட்டகம் பகுதியில் கடல் பரப்பை நிரப்பி நிலவிரிவாக்கம் செய்யப்பட்ட பாரிய திட்டங்களில் ஒன்றாகும்.  
இத்திட்டத்தின் கிளைத்திட்டங்களாக நான்கு நகரங்கள் இம்மாவட்டத்தில் உருவாக்கப்பட்டுள்ளன. அவைகளாவன:  
- டாய் வாய்
- போ டான்
- சியு லெக் யுன்
- செக் மூன்  
அத்துடன் ஹொங்கொங்கின் சைனீசு பலகலைக்கழகம் இம்மாவட்டத்திலேயே உள்ளது. இம்மாவட்டத்தில் உள்ள சா ட்டின் பூங்கா உல்லாசப் பயணிகள் கூடும் இடங்களில் ஒன்றாகும்.
# சா டின் மாவட்டம்

## குதிரை பந்தய மைதானம்

பென்போல்ட் பூங்கா எனும் ஹொங்கொங்கில் இரண்டாவது பெரிய குதிரை பந்தைய மைதானம் இம்மாவட்டத்தில் உள்ளது.